Remigio Gandasegi

Remigio Gandasegi Gorrotxategi edo —bere garaiko euskal prentsan idazten zen bezala— Gandasegi ta Gorrotxategi'taŕ Eŕemigi (Galdakao, Bizkaia, 1871ko urtarrilaren 5a - Valladolid, Espainia, 1937ko maiatzaren 17a) 1905 eta 1937 bitartean Ciudad Realgo, Segoviako eta Valladolideko gotzain-aulkietatik igaro zen euskal artzapezpikua zen.

1893an apaiztu zen Gasteizko apaizgaitegian. 1905ean Dorako apezpiku titular eta ordena militarren priore izendatu zuten. 1914an Segoviako elizbarrutiko apezpiku izendatu zuten. 1920an Valladolideko artxidiozesiko artzapezpiku izendatu zuten.

1936ko uztaileko Espainiako estatu-kolpeak Donostiako San Ignazio Klinikan harrapatu zuen eta CNTko kideek eraman zuten atxilo. 55 eguneko gatibualdiaren ondoren, Pello eta Andres Maria Irujo anaiek eta Alberto Onaindia kalonjeak Remigio askatu zuten, Jesus Eskauriatza komandante anarkistaren laguntzarekin.

1937ko maiatzaren 17an hil zen arrazoi naturalengatik Valladoliden.

Bere omenez, Bilboko Santutxu auzoan, kale batek bere izena darama, Remigio Gandasegi monseñorea hain zuzen ere. Hor egon zen Karmelo ikastolaren zati bat 1978tik 2014ra arte.

 Erreferentziak 

Kategoria:Galdakoztarrak
Kategoria:Ciudad Realgo apezpikuak
Kategoria:Segoviako apezpikuak
Kategoria:Valladolideko artzapezpikuak
Kategoria:Bizkaiko apaizak
Kategoria:Euskal Herriko artzapezpikuak
Kategoria:Pio X.ak izendatutako apezpikuak